पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर के एक श्मसान स्थल में दाह संस्कार को लेकर विवाद हो गया। मृतक को कोविड पॉजिटिव मानकर दाह संस्कार की सूचना पर क्षेत्रवासी एकत्र हो गए और विरोध करने लगे। बाद में यह बात जब मृतक के परिजन को पता चली तो वह निगेटिव रिपोर्ट लेकर आए और लोगों को दिखाई। तब जाकर मामला शांत हुआ।
जाकनारी के अनुसार, पुलिस लाइन चौराहे के समीप रहने वाले एक वृद्ध की बीमारी के दौरान मौत हो गई। मृतक के परिजन ने लोहाखान श्मसान स्थल पर लकड़ी आदि की व्यवस्था करने के लिए सूचना की। इसके बाद यह बात क्षेत्र में फैल गई कि कोरोना पॉजिटिव मरीज का दाह संस्कार हो रहा है। इस पर लोग एकत्र हो गए और विरोध करने लगे। उनका कहना था कि यहां आबादी क्षेत्र है और अगर यहां पॉजिटिव मरीज का दाह संस्कार होगा तो संक्रमण फैलने का डर है। ऐसे में वे इसका विरोध करेंंगे।
यह बात मृतक के परिजन को भी पता चल गई। इसके बाद मृतक के परिजन श्मसान स्थल पहुंचे और लोगों को बताया कि बीमारी के दौरान मौत जरूर हुई है लेकिन वे कोरोना पॉजिटिव नहीं है। इसके लिए उन्होंने क्षेत्रवासियों को निगेटिव आई रिपोर्ट भी दिखाई। इसके बाद मामला शांत हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn